Page:Will of King Alfred.djvu/40

24 minum cynne. ofer heora dæg. ac ic wille [ ofer] hyra dæg þæt hit gange on þa nyhstan hand me. butan hyra hwylc bearn hæbbe. þonne is me leofast þæt hit gange on þæt stryned on þa wæpned healfe. þa hwile þe ænig þæs wyrðe sy. min yldra fæder hæfde gecweden his land on þa spere healfe. næs on þa spinl healfe. þonne gif ic gesealde ænigre wif handa ꝥ he gestrynde. þonne forgyldan mine magas. 7 gif hy hit be þan libbendan habban wyllan. gif hit elles sy. gange hit ofer hyra dæg swa swa we ær gecweden hæfdon hy foð to minum þe ic syllan mot swa wif handa swa wæpned handa swaðer ic wylle.

7 ic bidde on godes naman 7 on his halgra. ꝥ minra maga nan. ne yrfewearda ne gespence nan. nænig cyrehf þara þe ic foregeald. 7 me west-seaxena witan to rihte gerehton þæt ic hi mot lætan swa freo swa